Άρχισαν τα όργανα στο ΚΙΝΑΛ – Εκτός κόμματος Χρυσοχοΐδης και Μενδώνη

Στη διαγραφή του Μιχάλη Χρυσοχοΐδη και της Λίνας Μενδώνη προχώρησε η ηγεσία του Κινήματος Αλλαγής, όπως αναφέρει η ανακοίνωση του κόμματος.

Σύμφωνα με αυτήν, «κατόπιν απόφασης της Επιτροπής Δεοντολογίας, Εφαρμογής Καταστατικού και Πιστοποίησης (Ε.Δ.Ε.ΚΑ.Π.) του Κινήματος Αλλαγής, η Μενδώνη Στυλιανή (Λίνα) και ο Χρυσοχοΐδης Μιχαήλ διαγράφονται από μέλη του Κινήματος Αλλαγής».

Υπενθυμίζεται ότι τα δύο πρώην στελέχη του ΚΙΝΑΛ αποτελούν εδώ και λίγη ώρα βασικά κομμάτια της κυβέρνησης Μητσοτάκη, αφού ο κ. Χρυσοχοΐδης είναι ο νέος υπουργός Προστασίας του Πολίτη, ενώ η κ. Μενδώνη παραλαμβάνει το χαρτοφυλάκιο του υπουργείου Πολιτισμού.